Na temelju članka 14. Zakona o proračunu („Narodne novine“, broj 87/08, 136/12 i 15/15), te članka 42. i 91. Statuta Općine Vrsar - Orsera („Službene novine Općine Vrsar”, broj 2/21), Općinsko vijeće Općine Vrsar - Orsera na sjednici održanoj dana 30.12.2021. godine, donosi

**IZMJENE I DOPUNE ODLUKE O IZVRŠAVANJU PRORAČUNA**

**OPĆINE VRSAR – ORSERA ZA 2021. GODINU**

**Članak 1.**

U Odluci o izvršavanju proračuna Općine Vrsar – Orsera za 2021. godinu („Službene novine Općine Vrsar – Orsera“, broj 16/20), članak 25. mijenja se i glasi:

„Općina Vrsar – Orsera može se zadužiti za investicije (kapitalne projekte) u skladu sa zakonskim propisima.

Općina Vrsar – Orsera može se kratkoročno zadužiti najduže do 12 mjeseci isključivo za premošćivanje jaza nastalog zbog različite dinamike priljeva sredstava i dospijeća obveza, sukladno odredbama Zakona o proračunu.

Općina Vrsar – Orsera može zatražiti zajam iz Državnog proračuna, Ministarstva financija za premošćivanje situacije nastale zbog različite dinamike priljeva sredstava i dospijeća obveza nastale uslijed povrata, oslobođenja od plaćanja odnosno odgode plaćanja i/ili obročne otplate poreza i prireza na dohodak ili uslijed pada prihoda u 2021.godini u odnosu na 2019. godinu sukladno odredbama Zakona o izvršavanju Državnog proračuna Republike Hrvatske za 2021. godinu.

Odluke o zaduživanju iz stavka 2. i 3. ovog članka donosi Općinski načelnik.

Proračunski korisnik – ustanova Općine, ne može se kratkoročno zadužiti.“

**Članak 2.**

Ova Odluka stupa na snagu dan nakon dana objave u "Službenim novinama Općine Vrsar - Orsera“.

**KLASA: 400-01/20-01/24**

**URBROJ: 2167/02-01-02/21-21-7**

**Vrsar - Orsera, 30.12.2021.**

**OPĆINSKO VIJEĆE OPĆINE VRSAR – ORSERA**

**PREDSJEDNICA OPĆINSKOG VIJEĆA**

**Marina Deak**